Form vnd weiſs einer 
Giſſihoff licen/ja Era biſſhoff ich _ 
en Viſitation am Rein / in welcher z 
beſehen iſt / wie es kuͤnfftig bmb 
die Kirche wird gelegen ſein / 

wenn die Biſſchoff jhxe 

1 — wider 

bekommen werden. 

Form vnd weyſe / einer 
Biſchofflichen Viſitation /wie fe 2 


jtzunder am Kein angeſtellet. 


ZVm Erſten mag ein Biſchoff / ja er 
iſt es vor ſich zu thun ſchuldig / das er ſein Biſs- 
thumb Viſitiere / an ſeiner Kirchen / vnd an ſeinem Ca 
pittel anfange / darnach an den Kirchen ſeiner Sted 
vnd Cande / durch das gantze Biſtumb / vnd entlich 
an den Landen ſeiner Suffraganeen / ja ſo weit ſich 
ſein Chriſam vnd Jurisdiction erſtrecken. 

So aber ein Biſchoff / mit groͤſſerer muͤhe vnd 
arbeit beladen / vnd durch andere wichtige hendel 
verhindert / das er nicht ſelbeſt viſitiren kan / ſo mag er 
die Viſitation / einem andern befelhen vnd auff le⸗ 
gen. 


In dem aber / der nu zu Viſitirn verordent / wirt 
fuͤr das erſte erfordert ein Erbar leben / gute ſitten / er⸗ 
farung in Kuͤnſten / vnd ein bedachte vorſichtigkeit 
oder klugheit / auch das er ein ſolcher man ſey / der ni⸗ 
cht ſeinen eigenen nutz / ſonder die ding / die Iheſu 
Chriſti ſein / ſuche. Der mit Predigen / Ermanen / 
Straffen vnd Xeformieren anhalte / Der in der Se⸗ 
len ſorge / der guten ſitten fortgang / vnd die ehre Goͤt⸗ 
liches Gottesdienſts / vnd erweitrung / laſs weyſslich 
vnd ficiſsig angelegen ſein / mit auff mutzung vnd er⸗ 
hebung derſelbigen ding. 55 

Der do Gottfuͤrchtig ſey / vnd in ſeinem hertzen / 
vberlege vnd betrachte / was jhm fuͤr ein Ampt auff⸗ 
| | +. i erlegt 

erlegt / vnd wie er derhalben ein mal muͤſſe rechen⸗ 
ſchafft geben / vnd das der vnterthanen blut / von ſei⸗ 


nen henden ſol erfordert werden. 

Do mus ich ſtellen / den form vnd weiſs zu Vis 
ſitirn / ſtracks bekennen / vnd nicht zweiffeln / der ehr⸗ 
wirdigſte n Gott vater vnd mein Gnedigſter Derr 
Biſchoff / N / werde einen ſolchen man zu Viſitirn be⸗ 
geren / vnd auch finden muͤgen / welcher nach ſeinem 
verſtand vnd vorſichtigkeit / den gantzen handel der 
Viſitation / werd wiſſen anzunemen vnd zu volziehen. 

Nach dem aber zubeſorgen / dieweil das Biz 
ſtumb weit vnd gros iſt / das ſchwerlich cine perſon / 
die Viſitation werde beſtreitten koͤnnen. Von des we⸗ 
gen / hab ich nachfolgende form zu Viſitirn andern 
Ieuten / die villeich darzn ſollen verordnet werden / vnd 
der ſachen nicht zu gantz erfaren / wollen vorſchreiben. 

Vornemlich in dieſen elenden vnd betruͤbten ſtand 
der Kirchen vnd in der vngluͤckſeligen welt / damit ſie 
etwas haben / vnd ſich ſelbert ſo weit nicht bemuͤhen 
doͤrffen / Vnd das ich auch alſo dem Ehrwerdigſten 
meinem G. D. auch anderen Chriſto zu ehren / vnd 


vnſer Selen heil zum beſten / weiter vrſach gebe den 


ſachen / der Viſitation vberfluͤſſiger nach zutrachten. 

Ich bekenne auch / das nicht einerley / ſunder man⸗ 
cherley weis / wirt zu Viſitirn ſein / nach dem die Cloͤ⸗ 
ſter der menner ein ander form erfoͤrdern. Desgleichẽ 
auch die Cloͤſter der Tonnen. Item die freyen vnd ni⸗ 
cht freyen Cloͤſter. Die haupt vnd ſtifftkirchen / vnd 
die Pharkirchen / welche auch nun zweyerley ſein / Ca⸗ 
tholiſche vnd Cutheriſche Kirchen. 

Doch ein weyſer vnd kluger Viſitator / auff nach⸗ 
geſchriebene arth / wird ſich wol zuuorhalten wiſſen / 
vnd leichtlich ſehen / was ſich bey einer jeden Kirchen 
wil thun laſſen / oder nicht. Folget 


OY I I I en 


Folget nun die Ordnung / form vnd 
weis zu Vifitirn. 4. 
Der Biſchoff vnd ein j der Viſitator / iſt erſtlich 
ſchuldig ſein Capitel vnd HanptFirch zu Viſitirn / vnd 
darnach die Kirchen ſeiner ſtadt vnd ſeines gantzen 
Biſtumbs / vnd endlich alle Kirchen ſeines Chriſams 
vnd Jurisdiction / ſo er anders ein Ertzbiſchoff iſt. 
Wenn nu ein tag zu Viſitirn beſtimpt vnd benen⸗ 
net iſt / In Cloͤſtern vnd Stifftkirchen / ſo ſollen die / 
welche Viſitirt oder heimgeſucht werden / mit aller ehr 
erbietung / vnd mit einer Proceſs / den Biſchoff oder 
Viſitierer / herlich entpfangen vnd annehmen. So 
ſolchs geſchehen / ſol der Biſchoff / oder Viſitirer / vor 
das erſte in die Kirchen gehen / vnd vorſchaffen / das 
man ein Leſs vom H. Geiſt / mit aller ſolemnitet hal⸗ 
te. Aber in den Pfarkirchen / iſt es genug / das man 
den H. Geiſt anruffe / oder zum wenigſten ſonſt etliche 
gebeth halte. 

Nach dem nun die Leſs ein end bekommen / auch 
die gebet er fuͤllet / ſo ſoll der Biſchoff oder Viſitirer / 
in das Capittel haus gehen / vnd wo keins vorhan⸗ 
den jn die Sacriſtey / oder in ein ander bequeme ſtedt. 

Vnd ſo die ſtedt erwelet / ſol der Biſchoff oder Vi⸗ 
ſitirer / die Tleriſcy oder Kirchen diener vorſamlen las 
ſſen / vnd ein gepuͤrliche ermanung thun / ſcharff vnd 
linde / nach gelenheit / vnd wie einem ſein verſtand von 
. gegeben / wirt leiten vnd fuͤren / handeln vnd fort 
zufaren. 

Nach ſolcher vormanung / ſol der Biſchoff oder 
Viſitirer / alle Prelaten / Thumhern / vnd die gantze 
Cleriſey oder Prieſterſchafft / zu ſich laſſen fordern / 


vnd fie fruͤndtlich in aller lieb vormanen / das ſie wol 
| | A üj vnd 

vnd fleiſſig allen dingen nachtrachten / vnd bedenck⸗ 
en / ob jhen auch bewuſt ſey / oder ob ſie es auch dar 
fiir halten / das in jhren Kirchen / in heubter vnd glied 
maſſen / etrvas zu Reformirn oder zu beſſern ſey / vnd 
das ſie Gott allein vor augen haben / vnd die warheit 
an tag thun / Ja einen jeden ſol der Biſſchoff vnd Vi⸗ 
ſitieren in ſonderheit vnd heimlich fragen. 

Erſtlich ob ſie wiſſen / das jemand vnter jhnen ge⸗ 
weſen ſey / auch noch ſey / der ein offentliche beyſchla⸗ 
fferin bey ſich gehabot / der noch hette. 

tem ob ſolche nach der Reformation / vnd nach 
den ſtat uten der prieſterlichen verſamlung oder Syno⸗ 
den / ſich gebeſſert hat. | 

Item ſo jemand / nicht derhalben ein gewis erkent⸗ 
nis hat / ſo ſoll er das gemeine vnd offentliche geruͤch⸗ 
te darthun. 

Item ob einer weinſuͤchtig ſty / vnd ſich voll trinck. 

Item ob jemand mit wucher vmbgehe. 

Item ob jemand Simoney treibe mit geiſtlichen 
guͤtern / die kauff vnd verkauff / vnd damit als mit kre⸗ 
merey hanthiere x 

Item ob jemand ein Zauberer ſep. 

9 ob jemand ein Bretſpieler / oder ſonſt ein 

ieler ſep. 

” tem ob jemand ein Maderer vnd Zancker ſy. 
tem ob jemand geiſtliche vnd Kirchen guͤter 
entfrembdet hat. 

Item ob auch vnbewegliche vnd bewegliche guͤ⸗ 
ter der Kirchen / ſein in den abfall kommen vnd gerin⸗ 
gert. 

tem durch wen / vnd waſſerley geſtalt. 
tem ob die Goͤttlichen empter / die horae Cano⸗ 
nicae / oder die ſieben zeiten / zu gebuͤrlichen ſtunden / vñ 

# wie 


wie es ſich eigent / gehalten vnd vorrichtet werden. 
Item ob man in den geringen vnd vnderſten Kir⸗ 
chen / die Goͤttlichen empter vnd Rirchendienſt / nach 
der weiſe der haupt kirchen volziehe vnd vbe. | 
tem ob fie jemand wiſſen in der Stad da ſie 
wonen / im gantzen Biſtumb / oder in den Pfarren / 
der da ein ketzer iſt / oder der ketzerey halben verdech⸗ 


tig. | ; 

Item ob ſemand heimliche verſamlung mach 
vnd halte / vnd wer die auff halter vnd guͤnner der ketz⸗ 
er ſein. 
ſ Item wie man ſich halte mit der Prieſterlichen 
kleidung / vnd mit andern dingen / zu einem Erbarn le⸗ 
ben vnd Cleriſey / vnd geiſtlichen perſonen gehoͤrig. 

Vnd in den Cloͤſtern / ſoll man nicht allein obge⸗ 
melte ding fragen / ſonder auch andere ding / jhren Xe- 
geln gemeſs, | 

Aber bey den Pfarkirchen / mus man vber das 
vorgeſetzte auch fragen / ob der Pfarherr ehrlich 
vnd redlich eingeſetzet ſey / vnd ſeine Pfarr bekommen. 

Item nach dem Tittel des Beneficij / oder der 
Pfruͤnden. 

Item ob er ein Vicarius ſey / vnd an eines andern 
ſtadt die geiſtliche Pfruͤnde verwalte / oder ob er aus 
verguͤnſtigung vnd gewalt / des / dem die Pfruͤnde zu⸗ 
gebore/ Diene. 

Item / ob er eines guten vnd vnſtreff lichen le⸗ 
bens ſey / gleich wie droben vermeldet. 

Item ob er auch genugſam geleret ſey / vnd in 
guten Ruͤnſten erfaren / Vnd ſo einer zimlich geleret 

iſt / ſo ſol man jhn dulden vnd leiden / auch zu ſtudie⸗ 
ren enthalten. ä 
Wenn er aber gar ein Idiot vnd Pawr iſt / ſo 
mag man jhn abſttʒzen. A ij Item 


Item ſo man fleiſsig forſchen / wie ein jeder die 
Sacrament der Kirchen austheile vnd handreiche. 
Wenn aber die Kirche vorhyn Entheriſch gerves 
ſen / ſo ſol man furnemlich ſich befragen / ob die Meſs 
widerumb reſtituirt ſey / ſampt Ceremonien / Sacra⸗ 
menten / vnd anderer Gottes dienſte / nach dem alten 
gebrauch der Kirchen / vnd nach Key. May. gebot 
vnd befehl. | 
Item ob die ding alſo widerumb auffgerichtet 
ein. a N 1 3 4 | p 
tem ob der Pfarrer anch ein Tittel Habe. ; 
tem ob er ein Cleric / oder geiſtliche perſon ſep. 
Item ob er ein Apoſtata vnd abtruͤnniger von 
der kirchen ſey. 1 


In borgehend en bnd gleichen fellen / 


ſoll man ſie alle voriagen vnd abſetzen. 


Do ſie aber ſich in Eheſtand begeben hetten / vnd 
bas Sacrament vnter beiderley geſtalt gereichet / mus 
man ſie widerumb zum gebrauch der alten Kirchen 
fhuͤren / vnd den zuhalten jhnen gebieten. 

Dozu auch der Biſſchoff oder Viſitator zum trew 
lichſten rathen vnd vornemen ſoll / vnd ſo der Bi⸗ 
ſſchoff oder Viſitator / ſolches bey den Weltlichen 
Derrn / vnd bey den Cutheranen / nicht erhalten mag / 
ſo ſoll er durch die finger ſehen / Doch gemelte ding 
von wegen Biſſchoff licher gewalt / nicht approbirn 
noch loben. ee 

Aach gehaltener Viſitation vnd erforſchung der 
Cleriken / Paſtorn / vnd geiftlichen perſonen / do ſol der 
Biſſchoff oder Viſitator / zu der ſteht oder zum _ 

gehen / darinnen der allerheiligſte vnd der wirdigſte leib 
Chriſti bewaret vñ behalten wirt / vnd beſehen ob die 
ſtedt auch ſchimlig vnd vnrein / oder vielleicht beſchlo⸗ 

en iſt. 
f Item wie es ymb die ſtedt gelegen / do man die 
Chriſma vnd oͤll fur die Rrancken behalt 

Denn dieſe ſtedt ſollen all zu geſchloſſen ſein / 
wol verwaret / vnd mit Liechten vnd Ampeln / dazu 
dienſtlich wol verſehen / vnd man mus acht geben / ob 
dieſe ding alle in jhrer ehre vnd ordnung beſtehen. 

Darnach ſo ſol er beſichtigen / die ſted der heili⸗ 
gen gebein / auch ſonſt die bein heuſer. 

Item ort vnd ſtedt des Tauffes. 

Item die Altaria. 

Item die gefeſs / zierat / Cleinoth / Kleidung vnd 
der gleichen ding / ob fie fur ſich rein oder vnrein ſein / 
ob ſie auch an ehrlichen vnd reinen ſtedten behalten 
werden. Vnd ſo er befind / vnreine / zerriſſen vnd ver⸗ 
zerte / die ſol er mit Few verbrennen / vnd die Aſſche an 
ein geweihet ort begraben / vnd keins wegs leiden / das 
ſolche ding der Kirchen zu Weltlichem brauch gewen⸗ 
det werden. 

Nach gehaltener vnd erfuͤlter Viſitation Cleriken 
vnd geiſtlichen perſonen / ſol man fortfharen / auch 
die Ceien / vnd den gemeinen man Viſitiren. 

Vnd iſt das vor allen dingen zu mercken / das die 
Viſitation der geiſtlichhen perſonen vnd des gemeinen 
Volcks / von einander zu ſundern ſey / Es iſt denn 
das die gelegenheit des handels / anders erfordert. 

Do ſol nun der Biſchoff oder Piſitator / nach⸗ 
folgedes tages oder ſtund / an ein bequem ort ſich vor⸗ 


fuͤgen / da man Gottes Wort pflegt zu verkuͤndigen / 
| vnd 


vnd alda dem gemeinen man auslegen / die zwoͤlff Ar⸗ 
tickel Chriſtliches glaubens / mit verfluchung der 
Todtſuͤnden / vnd ſic vermanen / das fie abſtehen / vnd 
ſich in guten wercken vben / vnd das / das ſie von an⸗ 
der leuten nicht haben wollen / jhnen daſſelbige auch 
nicht thun. Vnd ſo ordentlich auch von andern din- 
gen handlen / nach verſtand vnd klugheit des Viſita⸗ 
tors. 
Nach gehaltener vnd erfiilter vermanung / ſo 
ſol der Biſchoff / oder Viſitator / forchtſame / ehrliche 
vnd Catholiſche Ceyhen / zu ſich nemen / welche eines 
guten lebens vnd geruͤchtes ſein / vnd von denen ſich 
erlernen / wie es vmb das leben / handel / wandel vnd 
ſitten der Kirchen verwandten ſtehe. | 
Als nemlich / ob ſie zu rechter ſtund vnd zeit / a uch 
fleiſſig zu den heiligen emptern kommen. = 
i Ob ſie auch beichten / vnd zum wenigſten ein mal 
m Jar zum Sacrament gehen. 
ft Ob ſie auch in verbottener vnd vnzuleſſiger Ehe 
itzen. 
VODhb ſie auch Retzer ſein / oder in denen Pfarkirchen 
wonen / der Ketzerey verdechtig. | | 
Ab auch vnter jhnen Zeuberer vnd geiſtlicher guͤ⸗ 
ter diebe ſein . £ 
Ob auch bey ihnen nerve Religion vnd Gottes 
dienſt eingeriſſen. | 
Ob fie auch Wucherey treiben. | 
Ob ſie die Heiligen feſte von der Kirchen peror- 
denet halten. | 
| Ob fie auch jhren Sehenden recht bezalen / oder 
ob ſie den zubezalen auff ſchieben vnd wegern. Vnd 
alſo von gleichen laſtern. 7 | +1 


Item 


Item ob heimliche verſamlung der Ketzer vnter 
ſhnen ſein / vnd all jhrer guͤnner ſo weit jhr Pfar ge- 
het / etliche wonen. 
Vnd ſo die laſter oͤffentlich bekand / vnd geiſtlicher 
zucht vnterworffen ſein / mag der Viſitirer darnach 
forſchen / vnd ſie nach den geiſtlichen rechten ſtraffen. 
So aber die laſter geiſtlicher zucht zugehoͤrig / ſo 
mag er wider die Leyen kein er forſchung vben / durch 
weltlichen gerichts zwang / ſondern durch form vnd 
weis / des gerichtes des buchs / Als nemlich / das er 
jhnen ein heilſame bus auff lege. 
Vnd ſo in einer Pfarhẽ kein Senſchepffen ſein / die 
gemelte laſter anzuzeigen ſchuldig / ſo ſol der Viſitirer / 
vor allen dingen etliche anſehen / doch der geſtalt / das 
er vorſichtige vnd ehrliche perſonen darzu neme / die 
allzeit ſchlecht vnd gerecht / an gerichts zwang / fleiſſig 
ſich erkundigen / der ding / welche zu ſtraffen vnd be- 
ſſern wirdig ſein . | 
Vnd das ſie alle ding trewlich vnd vngeferlich zu 
der zeit der Viſitation anzeigen. Vber das / ſo nun in 
Stifften vnd Pfarkirchen / auch in den Cloͤſtern die 
Viſitation verrichtet / ſol der Viſitirer ſich befragen / 
ob an dem orth auch etliche Capellen ſein / welche ſo 
derhanden / ſollen die auch Viſitirt vnd heimgeſucht 
werden. a | 
Item / ob etliche ſonderliche Bethenſer verhan⸗ 
den / vnd ob die ſelbige auch mit dienern vnd benefici⸗ 
en verſehen. Welche er gleichs fals beſichtigen ſol / vnd 
ſich erkuͤndigen / wie es vmb die heiligen empter oder 
Gottes dienſt gelegen 7X4 | 
Item / ſol er ſich erkuͤndigen / ob es vnter der Pfar 
Auch Spital hat / derer oP ſich der Viſitirer 
0 | | | W- 25115710: and 


mit fleiſs vnd trerven annemen ſoll / der in acht vnd 
guter ſorg haben / in anſehung der Armen Chriſti. 

Ss aber die Spital priuat vnd nicht gemein ſein / 
ſollen fie gleichwol auch Viſitirt werden. Es ſey denn / 
das der ſtiffter der ſelbigen noch lebe. In welchem 
fall nicht zu Viſitirn iſt. 

Item / ſoll ſich der Viſitirer mit groſſem ernſt vnd 
fleiſs befragen / in den Stifften vnd Pfarrkirchen / wie 
es vmb die Schulen vnd paedagogien ein geſtalt ha⸗ 
be. Denn hieran ſteth vnd felt der Kirchen heil vnd 
gluͤck / vnd des gantzen Chriſtenthumbs / nemlich das 
die jugent in guten kuͤnſten vnd ſitten aufferzogen vnd 
vnterwieſen werde. 

Vnd ſo man jemand in aberſpelten dingen wurde 
ſtreff lich finden / oder ob jemand ſich wider die Viſi⸗ 
tation / vngebuͤrlicher weiſs wolte auff legen. Wider 
den ſoll der Viſitirer forthfaren mit geiſtlicher ſtraff / 
als mit dem Bann / vnd ſie dem Synodo oder der 
Prieſterlichen verſamlung / ſo ſie bey einander / anzei⸗ 
gen. 


Sorm bnd weiſs wie die Pfarrkirchen 


der Deubtſtad / des Ertzſtiffts aus Ertzbiſſchoff⸗ 
lichem gewalt / Viſitirt ſein. 


Witwol die Viſitation der Pfarrkirche / nach gele⸗ 
genheit vnd vbertretung / auch nach handel vnd wan⸗ 
del / eine alſd / die ander aber anders / will angeſtellet 
ſein. Auch die Pfarrherr anders / denn die Pfarrkin⸗ 
der / ſollen erforſt vnd befraget werden. Auch alle 
dieſe vmbſtende vnd weſer / der Pfarrkinder erkuͤ _ 

get. 


get. So haben doch die Pfarrkirchen / dieſer Stad 
N. des Ertzſtiffts N. ſich der Viſitation / mit gutem 
willen vnterworffen. Vnd wie ſie alzeit in rechtem 
vnd Catholiſchen glauben verharret / alſo iſt zu Hoff- 
en / ſie werden auch forthyn / gemuͤt vnd hertz ʒu aller 
beſſerung wenden. 

Vnd ſcin die Pfarrherr nachfolgender weiſs bes 
fragt / darauff ſie auch gutwilliglich geantwortet. 


Erſtlich ob die Pfarrher auff den Predigſtuͤlen die 
reine vnd Apoſtoliche lehr gelerth / vnd dieſclbige E⸗ 
uangeliſcher lehr / nach der Alten rechtgleubigen Veter 
ſinn / verſtand vnd auslegung / dem gemeinen Volck 
jhnen befohlen / aufferlegt. Vnd ob er / als ein ge⸗ 
trewer vnd guter hirt vnd wechter / das Volck im gu⸗ 
ten nachzufolgen / bequem vnd vnbequem / nach not⸗ 
durfft ermanet hab. | 

N ob er auch die hand zum mund gelegt / das 
iſt / ob er auch nach dem exempel Chriſti gelert hab / 
vnd das er gelert / ander leuten zum guten exempel / 
auch ſelbſt mit dem werck volbracht hat. | 
. Item das der Pfarrherr alle Cutheriſchen buͤcher 

ch euſſer. | 
* ob er die Altariſten/die mit beneficien verſe⸗ 
hen / zu Gottlichen vnd gebuͤrl' chen emptern angehal⸗ 
ten hab / vnd ſie zu einem ehrlichen leben Bruͤderlich 
vermanet. | | 

Item ob er die Sacrament / nach rechtem ſinn 
vnd gebrauch / vnd nicht anders / denn in Eateiniſcher 
ſprach / vnd on alle verſeumligkeit /anſsgeſpendet hat. 

Item wie inan gute Schulen anſtellen mag. 


B ij Von 


Ds dingen in gemein / der wegen die 


Paſtorn vnd Pfarkinder zu fragen. 


Item ob ſie die Ceremonien in guter acht baben/ 
e der heiligen gebein. 

Item die Tauff / Altarien / zierat / Rleinodt/ das 
geleucht vnd notwendige ding / wider durch ſich / oder 
die Pfarrkinder nicht laſſen in den abfall kommen. 
Vnd wie es vmb die geſtifften jargedechtnus ſtehe. 

Item ob die Pfarrkinder mit worten vnd wercken / 
jhren Paſtoribus gehorſam fein / die Deiligen empter 
zu ſeiner zeit beſuchen / alle Sontag mit andacht vnd 
gutem hertz en die Predig hoͤren / vnd bey der atiſsle- 
gunge Gottliches Worts zu ſein pflegen. 

Item ob ſie Gottes vnd der Kirchen feſte / die biſs- 
her gebreuchlich vnd erhlich gehalten / auch noch hal⸗ 
ten / mit guten wercken / Gebeten / vnd Almuſſen ge⸗ 
heiliget / mit faſten geſpickt vnd geziert. 

Item ob ſie zum wenigſten im jar ein mal ihrem 
Pfarrher / oder nach Key. May. ordnung / einem an⸗ 
dern Prieſter gebeichtet haben. 

Item ob ſie zu Oſtern das S acrament der danck⸗ 
ſagung empfangen. 

Item ob ſie auch am S acrament des Altars / an 
dem Chriſtlichen glauben / vnd an andern Sacramen 
ten jhe gezweiff elt haben / vnd ob ſte auch feſt glaubet / 
das nach der conſecration / vnd die wort des Nacht⸗ 
mals geſprochen/ nichts anders ſey⸗ denn der ware 
Ceib vnd Blut Chriſti. 

Item ob ſie ein verachte vnd Ketzeriſche ehr ſhe 
zugelaſſen haben / oder noch zu laſſen. 

Ob noch — S ecten vnd Ketzer derſamlung 
ver handen. | Item 


| 


mm 


Item ob ſte wiſſen / ob noch etliche ſamen der ker⸗ 
zerey vnd verdachten Tehre / in winckeln vnd heimlich ⸗ 
en ſtetten / vbrig ſein / oder ſich weiter erheben. 


Item ob vnter den Pfarkindern offentliche wuch⸗ 
erer ſein / Ehebrecher / Kirchen oder geiſtlichen guter 
Diebe / Volſauffer / Schmeher / Schlager / vnd die 
handt an die geiſtlichen perſonen gelegt / Gottesleſte⸗ 
rer / Meineidiger etc. | 

Item ob etliche widerſpenſtige vnter jhnen / vnd 
verachter Geiſtlicher vnd Weltlicher oͤberkeit. 


Item ob die Pfarrkinder / ſich an den rechten frey⸗ 
heiten vnd priuilegien der Geiſtlichen vergriffen ha⸗ 
ben / vnd die zeHenden vollkummenlich gereichet. | 
Item die jHerlichcn opffer bezalet. | | 
tem wie es ſtehe vmb die Moſpital oder Spital. 
ü tem wie es vmb die Bruderſchafften ein geſtalt 
hab / vnd vmb der ſelbigen zins vnd Rendt. 
Item ob etliche ſein / wes wirden oder ſtands / die 
do der Geiſtlichen freiheit verhindern / vnd die jherliche 
zynſe vnd Xendt nicht vergnuͤgen vnd bezalen. 


Dieſe ding vnd dergleichen / ſollen die Senſchoͤp⸗ 
ffen / oder die erwelte menner / vermittelſt des Eides an⸗ 
zeigen / vnd die vbertretter in beifein / ja in gegenwertig⸗ 
keit vnd erkentnus der Viſitirer / von wegen der began⸗ 
genen laſter / mit ablegung alles zorns / Neides / Das / 
Feindtſchafft vnnd heimlichs widerwillens / Buſs 
thun / vnd widerumb zum ſchoſs der Kirchen ſich be⸗ 
geben / auff das ſie der Selen heil erlangen. 

Vber das iſt es ſehr nuͤtzlich vnd bequem / das 
man von den Pfarrkirchen mit dem Lutheriſchen 
auſſatz vergifftet / alle nerve predigten in aller demut 
* B ij hinweg | 


hynweg thu / vnd zu jhrer Viſitation will ein news 
form vnd weifs zu Viſitirn von noͤten ſein / Vnd nach 
gelegenheiten der Rranckheiten / ander vnd ander Er- 
zeney zu ſuchen. Derhalben eigent ſich / das der Vi- 
ſitirer klug vnd weiſe ſey / damit er nicht / ſo er gedenckt 
die 3 zu Ertzneyen / dieſelben erger vnd boͤſer 
mach, | 


Form bnd weiſs wie in einer 
Stad Viſitirt. 


Anno M. D. XLIX. Nach der menſchwerdung 
vnſers lieben Merrn Iheſu Chriſti / am dinſtag den 
XX VIII. Januarij / haben die Commiſſarn vnd Vi⸗ 
ſitirer / des Ehrwoidigen in Gott Vaters / herrn N. N. 
Ertzʒbiſchoffs des Stifftes N. Churfuͤrft / M. G. 
Derr aus guͤnſtigem erlaubnus / von dem Durch⸗ 
leuchtigſten Fuͤrſten empfangen / Viſitirt / in der Stad 

N. wie folget. 
Erſtlich ſind in gemelter Stad N. nach gehal⸗ 
terner Predig zum Volck / erſchienen Commiſſarij vnd 
: Viſitirer / vnd bey den Burgemeiſtern vnd Rath ange⸗ 
— * halten / auff das die Senſchoͤpffen wider erwelet wer⸗ 
nodales. den moͤchten / welche antwort geben / das ſolche weis / 
Capittel oder ſenet zuhaltẽ / auch Senſchoͤpffen zuha⸗ 
ben / bey jHnen wie im gebrauch geweſen. Darmit 
aber ſic gleich nicht erf unden / der einigkeit der Kirch- 
en / vnd Rey. May. reformation zu wider handlen / ſo 
erbieten fie ſich / ihrem G. D. an Eides ſtadt / der la⸗ 

ſter halben nicht zuuerſchweigen. 

Nach eſſens ſein die Predicanten erfordert wor⸗ 
den / vnd ſan allerley ʒzwiſpaltigkeit vnd boͤſer ſecti⸗ 


ſchen 


ſchen opinion vnd meinung ermanet worden / Auch 
der Key. May. reformation vnd Mandats erinnert / 
vnd entlich befraget / ob ſie geſinnet ſein Key. May. 
declaration zu gehorſamen / vnd darnach das Volck 
zu Cehren. | 

Welche ſich beſprochen / vnd nachuolgende ant- 
wort gegeben / wie das ſie nach jhrem eidt / in jhrer or⸗ 
dination oder Weyhung gethan / nicht anders gelert 
haben / denn Gottes Wort / vnd ſein willig / auch wei⸗ 
ter nichts anders zu gleuben oder zu Echren. Vnd das 
fie derhalben jhrem ſtandt vnd orden / nach Gottes 
Wort genug gethan haben. 

Vnd ſo viel betrifft Rey. May. declaration / ſo 
kuͤnnen ſie dieſelbige fuͤr voll nicht annemen. Nach 
dem kuͤmmerlich zwey oder drey Artickel drinnen ſein / 
— man mit guten gewiſſen halten vnd verwilligen 
muͤge. 

Nach dem hat man ein jeden in ſonderheit exami⸗ 
niret vnd befraget / vnd hat der Erſte alſo geantwor⸗ 
tet / wie folget. 
| Ich Bernardus N. Pfarherr an dem ort N. 
kan vnd mag Key. May. declaration nicht annemen / 
ausgenomen zween oder drey Artickel / die darinnen my 
gen recht ſein / glaube drey Sacrament / vnd wil mich 
ſonſt halten / nach Gottes Wort / wie es ſich eigent. 

Ich Eberhardus N. Pfarrherr an dem ort N. 
kan vnd mag das Interim nicht annemen / in vielen 
Artickeln / in welchen ſich mein gewiſſen beſchweret. 
Ich moͤchte aber wol leiden / das man das Interim 
milderte / vnd was denn recht were / thun vnd halten. 

Ich Aleander LT. Pfarrherr an dieſem ort N. 


vnterwerffe mich der Kirchen ond. dem Concilio / vnd 
a 8 - Bs wil 


wil nach bem Interim leben / denn es gelde jm gleich / 


wenn er allein weis was er thun ſoll. 
Ich Joahimus N. Pfarrher zu N. weiſs in kei⸗ 


nerley weg in das Interim zu willigen. So aber ein 


frey oͤffentlich vnd Chriſtlich Concilium wurde ſchlie⸗ 
ſſen / was recht vnd billich / woͤll er ſich als ein gehor⸗ 


ſamer vorhalten. 


Ich Andreas N. Capellan zu N. ordinirt zu 
Bremen / weiſs das Interim auch nicht anzunemen / 
mag man aber leiden / das ich die warheit Predige / bin 
ich zu frieden / wo nicht / ſo geſehehe Gottes wille / in 
allem dem jHenigen was recht iſt. 

Ich Vlricus N. Pfarrherr zu N. entbeut mich 
alles ʒuthun was mir muͤglich iſt. 

Ich Eobanns YT. Pfarrberr zu N. bekenne / das 
ich nicht ſo gruͤndlich erfaren / weis auch nicht alſo 
in der eil vom Interim zu antworten. Jedoch find 
ich das anzunemen / mich zum hoͤchſten beſchwert / 
nach dem viel fuͤrtrefflicher gelerter menner darwider 
geſchrieben. Darumb bitte ich / man woͤl mich mit 
dem Interim vnbeſchweret laſſen / bis zu einem frey⸗ 
en Concilio / in des alles was muͤglich / vnd Gottes 
Wort gemeſs/bin ich zu halten erboͤttig. 

ch Wigandus N. Pfarrherr zu N. laſs mir 
das — wolgefallen / vnd will dem Schorſa⸗ 
men. 


Ich Simon N. Capellan zu N. erbiet mich zu ei⸗ 
nem freyen Concilio / was das une ſchleuſt / ſol 
mir auch wolgefallen. 

Ich Martinus N. pfarrher zu N. mag das 
Interim nicht annemen / wil es auch will Gott nuͤm⸗ 


mermehr thun / vnd mein gewiſſen nicht beleidigen / 


Denn 


— die Mell doch wol kumpt / man darff ſie nicht 
kauffen. 

Ich Conſtantinus N. Pfarrherr zu N. kan 
mich nicht genug verwundern / das man in ſo Dellem 
Etecht der Warheit / ſolche grewliche vnd ſchreckliche 
jrthumb / widerumb auff zurichten gedenckt / Ich halt 
lieben Derrn / jhr meinet wir ſein noch alle blindt / wie 
vor dreyſſig oder vierzig jaren. 

Ich Wolffgangus N. Capellan zu N. beſchwer 
- mich billich das Interim anzimemen / dieweil mein 
hertz vnd gewiſſen / mit Gottes Wort vnd dem heili⸗ 
gen Geiſt / von der warheit vberzeuget iſt. 

Ich Nicolaus N. Pfarrherr zu N. hab weder 
luſt noch lieb zum Interim / wolte auch das mit der 
ſehrifft wol widerlegen / wenn jhr Derren mir wolt 
gehoͤr geben. Aber ich kan gedencken / jhr ſeid nicht 
hie von diſputirens wegen / ſondern von wegen man⸗ 
dirn vnd gebieten. 

Ich Caſpar N. Capellan zu N. bin nicht auff 
ervere rweiſs geweihet / vnd ob ich auch gleich ewer ord 
nung nicht halt / muͤſt jHr mir es verzeihen. 

Ich Conradus N. Pfarrherr zu N. were nicht 
allein mit dem Interim zu frieden / wo es Chriſtlich 
vnd recht wehre / ſondern auch mit allen Buͤchern der 
warheit gemeſs. 

Item ſein auch etliche in der Viſitation befun⸗ 
den worden / die nach dem Alten loͤblichen vnd Catho 
liſchen gebrauch der Kirchen nicht geweihet ſein / vnd 
doch in den Cutheriſchen Kirchen / gepredigt vnd Sa⸗ 
crament ( wiewol vnwirdiglich) gereichet / die muͤgen 
im Eheſtand bleiben / bis zu weiterm beſcheidt. 


Dis alles alſo (geſchchen ) zeugt Wolrabus N. No⸗ 
tarius vnd verordenter ſchreiber der Viſitation. 


